Freienstein-Teufen
Freyeschtäi-Tüüffe (amtlich Freienstein-Teufen, bis 1958 Freienstein) isch e politischi Gmäind im Bezirk Büüli im Kanton Züri, Schwiiz.

Allgemains 
Freyeschtäi-Tüüffe liit im Züri Underland a de Tööss zwüschet Büüli und Winterthur. Nördlich isch de Irchel, und süüdlich (Richtig Büüli) de Petersbode. Freyeschtäi isch mittlerwile mit Roorbis zämegwachse isch. Trotzdem bilded die zwei zäme nöd ei politischi Gmaind. Rorbas isch seperat, und Freyestai bildet mit Tüüfe (wo chli wiiter wäg isch) d Gmeind Freyestai-Tüüfe.

S Dorfzentrum vo Freyeschtäi liit uf 380 Meter, das vo Tüüffe uf 419 Meter über Meeresspiegel.

Iiwooner 

De Uusländeraatäil liit bi 13,3 % (Stand 2011).

Religion 
49,3 % vo de Iiwooner sind evangelisch-reformiert, 21,9 % sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 5,3 %, CVP 2,2 %, EDU 3,1 %, EVP 9,6 %, FDP 5,9 %, GLP 9,1 %, GP 12,2 %, SP 16,0 %, SVP 35,0 %, Suschtigi 1,5 %.

Gmäindspresidänt isch de Werner Lienhard (Stand 2012).

Wirtschaft 
D Arbetslosigkäit isch im Jaar 2010 bi 2,9 % gläge.

Infrastruktur 
Im Dorf Freyeschtäi hät s:
 es Oberstuufeschuelhuus
 en Volg
 zwei Reschterang, s Wisi (Wiesental) und s Freienegg
 e Burgruine
 e ZKB-Filiale
 es Kino (Neues Kino) 	
 Coiffeur (Family-Coiffeure)
 e Trotte
 es Flusschraftwerk (mit Wasserchraft vode Töss)
 en Tschuutiplatz uf de Leewise

Tieläkt 
De züritüütsch Tieläkt vo Freyeschtäi-Tüüffe ghört zue de Winterthurer Mundarte.

Literatur 
 Hermann Fietz: Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen. (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943.

Weblink 

 www.freienstein-teufen.ch

Fuessnote 

Ort (Kanton Züri)